8. Sinfonia (Beethoven)

Zortzigarren Sinfonia Ludwig van Beethoven konposatzaile alemaniarrak idatzi zuen azkenaurreko sinfonia da. Konposatzaileak berak "fan idatzitako sinfonia txikia" deitzen zuen, arruntki Pastorala bezala ezagutzen den Seigarren Sinfoniagandik bereizteko, hau ere fan idatzia, baina askoz luzeagoa. Beethovenek sinfonia hau 1811 eta 1812 artean idatzi zuen, bere bizitzako garairik ilunenetako baten, non benetan maite izan zuen emakume bakarrari uko egin behar izan zion, bere anaiagandik urrundu zen eta suizidatzea ere pentsatu zuen. Hala ere, Zortzigarren Sinfonia, Beethovenek idatzitako sinfoniarik alaiena da. Zazpigarren Sinfoniaren "ahizpa bikitzat" ere hartzen da zortzigarrena.

Estreinaldia 
1814ko otsailak 27an estreinatu zen sinfonia hau, Beethoven beraren zuzendaritzapean, Viena Redutensaal antzokian.

Instrumentazioa 
Sinfonia hau honako musika tresna hauentzat idatzi zen: bi zehar txirula, bi oboe, si bemolean afinatutako bi klarinete, fa eta si bemolean (baxua) afinatutako bi tronpa, bi fagot, fan afinatutako bi tronpeta, tinbalak eta harizko musika tresnak.

Mugimenduak 
Lau mugimendutan banatuta dago:

Allegro vivace e con brio

Allegretto scherzando

Tempo di Menuetto

Allegro vivace

Bitxikeriak 
Sinfonia honetako 2. mugimendua Johann Nepomuk Mälzelek sortu berri zuen metronomoaren "ta ta ta" soinuan oinarritua dago.

Kanpo estekak 

Sinfonia 08
Beethoven 08
Konposizioak fa maiorren